|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΘΕΣΣΑΛΙΑΣ** ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ Ταχ. Δ/νση : Ηπείρου & Ανθ. Γαζή 41222 Λάρισα Πληροφορίες : Λιάπης Ευθύμιος – Μπλιούμης ΑντώνιοςΤηλέφωνο : 2410619344 e-mail : pekes@thess.pde.sch.gr  Δικτυακός τόπος: http://thess.pde.sch.gr/ |  | Λάρισα, 25/2/2021  Α.Π: 217 **ΠΡΟΣ** Τους/ις Διευθυντές/ντριες  των ΕΠΑΛ και Ε.Κ. των ΔΔΕ:  Καρδίτσας, Λάρισας,  Μαγνησίας, Τρικάλων Κοιν: ΠΔΕ Θεσσαλίας |

**Θέμα: «Επιμορφωτικό-ενημερωτικό σεμινάριο για τον Θεσμό του Σύμβουλου Καθηγητή στα ΕΠΑ.Λ. της δράσης Μ.Ν.Α.Ε.»**

**Σχετ. Η υπ' αριθμ. 11/22-2-2021 Πράξη της Ολομέλειας του ΠΕΚΕΣ Θεσσαλίας**

Στο πλαίσιο των επιμορφωτικών δράσεων του ΠΕΚΕΣ Θεσσαλίας και σε συνδιοργάνωση 22 ΠΕΚΕΣ, σύμφωνα με την ανωτέρω σχετική, οργανώνεται από τους Συντονιστές Εκπαιδευτικού Έργου Λιάπη Ευθύμιο ΠΕ88 και Μπλιούμη Αντώνιο ΠΕ82, υπεύθυνους της δράσης ΜΝΑΕ στο ΠΕΚΕΣ, επιμορφωτικό - ενημερωτικό σεμινάριο με θέμα:

***Ο Σύμβουλος Καθηγητής της δράσης Μ.Ν.Α.Ε.:***

***Εμπειρίες και Προοπτική***

Η πρόσκληση για συμμετοχή στο σεμινάριο απευθύνεται στους/ις Διευθυντές/ριες, Συντονιστές/ριες της Δράσης ΜΝΑΕ και στους εκπαιδευτικούς που έχουν αναλάβει ή προτίθενται να αναλάβουν ρόλο Συμβούλου Καθηγητή της δράσης Μ.Ν.Α.Ε. των ΕΠΑΛ και ΕΚ. των Δ.Δ.Ε.

Στο σεμινάριο θα χαιρετήσει ο Προϊστάμενος της Διεύθυνσης Επαγγελματικής Εκπαίδευσης και Πρόεδρος της Συντονιστικής Επιτροπής για τη δράση ΜΝΑΕ του Υ.ΠΑΙ.Θ. **Καπουτσής Ι**.

Η υπεύθυνη επικοινωνίας του **ΝΟΗΣΙΣ Ηλιάδου Ε. θα ενημερώσει για τη *δυνατότητα υποβολής σχεδίων δράσης έως τις 5-4-2021***.

Στη συνέχεια θα μιλήσουν για την εφαρμογή του θεσμού του Συμβούλου Καθηγητή της Δράσης ΜΝΑΕ στα σχολεία τους οι εκπαιδευτικοί Δέλλιος Δ.(ΠΕ 87.01), Κεσελόπουλος (ΠΕ86), Λαζόπουλος Ζ. (Διευθυντής), Μακρογιαννάκης Γ. (ΠΕ86), Κουλίνου Θ. (Διευθύντρια) ή Μπακογιάννη Θ. (ΠΕ06), Μπομπολάκη Κ. (ΠΕ80), Στεργίου Ε.(ΠΕ81), και Τρακαντζίδης Ι. (ΠΕ83) των ΕΠΑΛ 2ου Νέας Σμύρνης, 1ου Χαλκίδας, Αιγινίου, 1ου Ρόδου, 3ου εσπ. Αγ. Αναργύρων, 1ου Χανίων, Λαγκαδά και 2ου Χαλκίδας αντίστοιχα.

Θα ακολουθήσει στρογγυλό τραπέζι με τα μέλη της Επιστημονικής Επιτροπής για την υποστήριξη της πιλοτικής εφαρμογής και την προετοιμασία της φάσης διεύρυνσης της δράσης «Μια Νέα Αρχή στα ΕΠΑ.Λ» **Κονταξή Α.** τ. Σχολικό Σύμβουλο, **Νικολάου Ν.** τ. Σχολικό Σύμβουλο, **Λαμπίδη Α.** Ψυχολόγο-Ψυχοθεραπεύτρια και **Σιγανού Α.** Κοινωνική Ανθρωπολόγο τ. Σχολική Σύμβουλο που θα αναφερθούν στα χαρακτηριστικά, στους τρόπους εφαρμογής και στις προοπτικές του θεσμού αναζητώντας και την σύνδεση με τον νέον θεσμό του «Συμβούλου Σχολικής Ζωής».

Το σεμινάριο θα πραγματοποιηθεί την **Τετάρτη, 3 Μαρτίου 2021 και ώρα 12:00-14:00** διαδικτυακά στο σύνδεσμο:

<https://minedu-secondary.webex.com/meet/orxar> .

Παρακαλούμε, για την αρτιότερη διοργάνωση του σεμιναρίου, οι ενδιαφερόμενοι/ες εκπαιδευτικοί να δηλώσουν συμμετοχή και να καταγράψουν πιθανά ερωτήματα προς συζήτηση συμπληρώνοντας την ηλεκτρονική [φόρμα](https://docs.google.com/forms/d/1PcAOdxZ_U-ReffkyfcXM7HoceF3gEOGdIw085NbDxjQ/) ( κάνοντας κλικ στον υπερσύνδεσμο «[φόρμα](https://docs.google.com/forms/d/1PcAOdxZ_U-ReffkyfcXM7HoceF3gEOGdIw085NbDxjQ/)» ή αντιγράφοντας το σύνδεσμο [**https://tinyurl.com/r4tuc9h4**](https://tinyurl.com/r4tuc9h4)). Θα δοθεί η δυνατότητα στους συμμετέχοντες να θέσουν ερωτήματα και κατά τη διάρκεια του σεμιναρίου μέσω του chat του webex.

Επίσης παρακαλούμε πολύ **να τηρηθεί η ώρα προσέλευσης** γιατί λόγω της πληθώρας των ομιλητών δεν θα υπάρξει χρονική ανοχή και **το σεμινάριο θα αρχίσει στις 12:00**.

Με εκτίμηση

|  |  |  |  |
| --- | --- | --- | --- |
| Ο Οργανωτικός Συντονιστής  (Τ.Σ.Υ.) |  | | Οι Συντονιστές ΕΕ |
| Κωτούλας Βασίλειος |  | Λιάπης Ευθύμιος - Μπλιούμης Αντώνιος | | |